ພວກກະບົດອັຟການິສຖານ ທໍາການໂຈມຕີ ກອງບັນຊາການ ກໍາລັງປະສົມ (ເບິ່ງວີດີໂອ)
ພວກກະບົດຕາລີບັນ ອ້າງເອົາຄວາມຮັບຜິດຊອບ ໃນການໂຈມຕີ ທີ່ນະຄອນຫລວງ ຄາບູລ.
ພວກຕາລີບັນໄດ້ອ້າງເອົາຄວາມຮັບຜິດຊອບກ່ຽວກັບການໂຈມຕີຫຼາຍບັ້ນໃນນະຄອນຫຼວງຄາ ບູລຂອງອັຟການິສຖານໃນວັນອັງຄານມື້ນີ້ຊຶ່ງປາກົດວ່າໄດ້ແນເປົ້າໝາຍໃສ່ກອງບັນຊາການ ກຳລັງປະສົມແລະໂຮງການຕ່າງໆຂອງລັດຖຸະບານໃນເຂດທ້ອງຖິ່ນ ເກີດເຫດລະເບີດຢ່າງແຮງຫຼາຍຄັ້ງແລະສຽງປືນດັງຂຶ້ນຕິດຕໍ່ກັນໃກ້ໆກອງບັນຊາການໃຫຍ່ ກຳລັງຊ່ອຍເຫຼືອຮັກສາຄວາມປອດໄພນາໆຊາດໃນກຸງຄາບູລ ນອກນັ້ນຜູ້ສື່ຂ່າວຂອງວີໂອເອຍັງໃຫ້ການຢືນຢັນວ່າມີເຫດລະເບີດເກີດ ຂຶ້ນຢ່າງນ້ອຍ 2 ຄັ້ງ ໃກ້ໆສະຖານທູດສະຫະລັດ ລາຍງານສື່ມວນຊົນກ່າວວ່າ ຄວາມຮຸນແຮງດັ່ງກ່າວມີຈຸດໃຈກາງຢູ່ໃນຄຸ້ມກາງເມືອງຂອງກຸງ ຄາບູລ ໃກ້ໆກັບຄຸ້ມສະຖານທູດຕ່າງປະເທດຕັ້ງຢູ່ນັ້ນ ກຸ່ມຕາລີບັນກ່າວວ່າ ຕົນໄດ້ເປີດສາກໂຈມຕີສະລະຊີບຄັ້ງໃຫຍ່ຕໍ່ຕຶກໂຮງການຂອງລັດຖະ ບານຫລັງນຶ່ງແລະພະແນກສືບລັບຂອງປະເທດນັ້ນ ຍັງບໍ່ມີລາຍງານແຈ້ງໃຫ້ຊາບກ່ຽວກັບການບາດເຈັບລົ້ມຕາຍເທື່ອໃນເວລານີ້ ການໂຈມຕີທີ່ວ່ານີ້ມີຂຶ້ນບໍ່ເທົ່າໃດມື້ ຫຼັງຈາກພວກກະບົດໄດ້ໂຈມຕີຄ້າຍທະຫານແຫ່ງນຶ່ງຂອງ ອົງການເນໂຕ້ຢູ່ໃນເຂດພາກກາງຂອງອັຟການິສຖານ ທີ່ເຮັດໃຫ້ພົນລະເຮືອນອັຟການິສຖານ 4 ຄົນເສຍຊີວິດແລະອີກຫຼາຍກວ່າ 100 ຄົນໄດ້ຮັບບາດເຈັບ ຮວມທັງທະຫານອະເມຣິກັນ 77 ຄົນນຳດ້ວຍ